Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20), постапувајќи по Жалбата изјавена од Здружение на граѓани Центар за граѓански комуникации-ЦГК Скопје, поднесена против ЈЗУ за трансфузиона медицина, по предметот Барање за пристап до информации од јавен карактер, на ден 04.08.2025 година, го донесе следното:

 **Р Е Ш Е Н И Е**

**СЕ ЗАПИРА** постапката по Жалбата изјавена од Здружение на граѓани Центар за граѓански комуникации-ЦГК Скопје, поднесена против ЈЗУ за трансфузиона медицина, заведена во Агенцијата со бр. 08-408 на 22.07.2025 година, по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

 Здружение на граѓани Центар за граѓански комуникации-ЦГК Скопје, како што е наведено во Жалбата, на 23.06.2025 година поднело Барање за пристап до информации од јавен карактер до ЈЗУ за трансфузиона медицина, со кое побарало по е-маил да му се достави фотокопија од следните информации:

„1. Со колку апарати од следните видови располагате за тековна употреба и наведете го начинот на којшто се стекнати – постапки за јавна набавка, донација, договор за деловно техничка соработка или друго и во која година?

* Апарат Procleix panther system
* Автоматизиран коагулометр bcs-xp
* Апарат humascan fa
* Апарат iн-500 и iн -1000 bio-rad
* Апарат ortho autovue innova, vision и swift
* Апарат cube s
* Architect i 2000sr
* Имунолошки анализатор advia centaur
* Хематолошки бројач мединиц м20м
1. Соодветно на основот на стекнување на правото за користење доставете ни ги склучените договори за тендерската постапка, донација, договор за деловна техничка соработка или друго.“

 Имателот на информации по ова Барање не одговорил во законски предвидениот рок, по што Барателот на информации достави Жалба до Агенцијата, заведена под бр.08-408 на 22.07.2025 година.

 Агенцијата, преку е-маил заведен со бр.08-408 од 22.07.2025 година, ја препрати Жалбата до Имателот на информации и побара во рок од седум (7) дена да се произнесе по истата и до Агенцијата да ги достави сите списи во врска со предметот.

Имателот на информации на 31.07.2025 година до Агенцијата по електронски пат ги достави сите списи во врска со предметот, меѓудругото и Одговор на барање бр.0507-261 од 16.07.2025 година, насловено до Барателот на информации.

На 01.08.2025 година, Барателот на информации достави електронски допис со кој ја извести Агенцијата дека „Одговорот е во ред“.

 Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

 Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор,**

 **Пламенка Бојчева**